Estudi sobre la realitat i els principis que regeixen les accions a favor de la inserció laboral de les persones amb discapacitat i necessitats especials.
Es presenten les dades de la situació d'ocupabilitat i atur a Catalunya envers la resta de l'estat espanyol i s'analitza les singularitats del sector català i les empreses i entitats que s'hi dediquen.
També es proposa un nou model d'integració sociolaboral que afavoreixi la viabilitat econòmica de les entitats contractants i els suports adaptats a les persones treballadores.
L'autor, metge de cures pal·liatives, presenta un recull de relats basats en fets reals que mostren diverses experiències d'acompanyament a la mort.
Posen de relleu la tasca que fan els professionals sanitaris i socials que atenen malalts terminals i els seus familiars, i en destaquen la valentia i la generositat.
Manual que aborda les malalties neurodegeneratives des de la vessant de la qualitat de vida.
Reuneix els continguts teòrics per a l'atenció logopèdica aplicats en l'Alzheimer, les demències frontotemporals i l'esclerosi múltiple, a partir de propostes de tractament centrades en el pacient.
Manual que, amb un llenguatge planer, reflexiona sobre la sexualitat de les persones amb discapacitat mental i incideix en conceptes com l'autodeterminació, la sobreprotecció, el consentiment, la intimitat i la necessitat d'establir relacions personals.
Requena, metge i teòleg, vol orientar el professional mèdic en la limitació de l'esforç terapèutic que considera una manifestació de bona praxis.
A partir de la literatura científica, planteja el fenomen de la limitació terapèutica i els aspectes ètics que hi intervenen, distingint entre la deliberació estrictament clínica i la deliberació moral, en la qual intervindrà el desig del pacient o representant.
Aproximació conceptual a la interacció animal-persona i als seus efectes per a la salut, i fonaments de l'aplicació terapèutica per a intervencions assistides.
Es dona especial rellevància als aspectes deontològics i ètics, adequant-se a l'evidència científica, per a guiar els professionals com psicòlegs, educadors o treballadors socials, amb exemples i consells pràctics.
L'assistència personal és un suport social i individual, regulat per la Llei de Dependència, destinat a la persona en situació de dependència perquè pugui desenvolupar-se d'acord als seus interessos i necessitats individuals.
Aquest manual inclou els criteris bàsics per dur a terme la tasca professional d'assistent personal, figura essencial en la promoció i autonomia del pacient.
Anàlisi de la situació de les persones afectades per malalties rares o poc freqüents referent al diagnòstic, l'atenció sociosanitària, l'assistència per motius de discapacitat i la inclusió social.
Les dades van ser recollides per mitjà d'entrevistes, grups de discussió i qüestionaris a persones afectades durant els anys 2016 i 2017.
Guia per abordar els processos d'informació i consentiment informat en l'atenció en serveis socials d'usuaris en situació de dependència o vulnerabilitat social.
Es tracta d'un procés entre professional i usuari on ha de prevaldre la voluntat i la dignitat del pacient.
Les recomanacions orienten, des de la vessant ètica, sobre els criteris bàsics que cal conèixer i els procediments d'actuació que cal seguir.
Manual que aborda en profunditat les tècniques i procediments cognitiu-conductuals per a la teràpia ocupacional, tenint en compte l'anàlisi funcional, l'edat, el trastorn, les habilitats i capacitats del pacient, els mitjans materials, el context i l'evidència de cada tècnica.
Amb motiu del 25è aniversari del Consorci Sant Gregori de Girona, referent en l'atenció a persones amb discapacitat intel·lectual, es publica aquesta obra que dona protagonisme als pares i mares d'infants i joves amb discapacitat per visibilitzar el seu esforç, dedicació i coratge.
Les seves vivències i recorreguts vitals expliquen els moments, sovint difícils, en l'afrontament de la discapacitat intel·lectual i el suport dels fills i filles.
Manual per a l'adquisició lingüística bàsica i intermèdia de la llengua anglesa dirigit a cuidadors i personal mèdic.
Els continguts, d'enfocament oral i escrit, s'orienten a dotar de les eines necessàries per a la comunicació quotidiana entre professionals del sector i la comprensió i redacció de textos com protocols, informes, presentacions, correus electrònics, etc.
Dades sobre la situació social dels cuidadors familiars a Europa, fruit d'un estudi amb un miler de cuidadors enquestats de 17 països.
Es mostren les necessitats i problemàtiques i una sèrie de recomanacions per a la millora del suport institucional del col·lectiu, sovint invisibilitzat.
Manual en lectura fàcil adreçat a persones amb dificultats de comprensió lectora (persones nouvingudes, amb trastorns d'aprenentage, persones grans, etc.) per orientar-los en la cerca de feina i per tenir una bona experiència laboral.
Inclou un model de currículum i de carta de presentació, i una sèrie de casos pràctics sobre experiències laborals per ajudar el lector a gestionar-les.
Recurs integral basat en l'evidència que tracta sobre la rehabilitació de l'ictus.
L'obra s'adreça als terapeutes ocupacionals i actualitza de manera extensiva les darreres investigacions en avaluació i intervenció.
L'atenció que dignifica el pacient és la crida principal d'aquesta obra que mostra, a partir d'històries reals, que el benestar del pacient queda sovint relegat a un segon terme.
Persones en situació de dependència, familiars i professionals sanitaris relaten com la revolució en la cura va transformar la salut física i emocional de la persona atesa.
Llibre adreçat als estudiants del cicle formatiu en Atenció a persones en situació de dependència.
Contribueix a la capacitació i la millora de l'ocupabilitat per atendre les persones en situació de dependència, tant en l'àmbit institucional com en el domiciliari, mitjançant la realització d'intervencions assistencials, psicosocials, no sanitàries i de suport a la gestió domèstica.
Estudi que analitza l'experiència del cuidador en el procés de mort del familiar atès.
Es desenvolupa a partir d'entrevistes realitzades a una mostra de cuidadors de l'Hospital Universitari Dr.
S'exposen els aspectes negatius i positius i unes propostes de millora per a l'atenció en el final de la vida a l'àmbit hospitalari.
Reflexió sobre la importància de la participació del pacient en les qüestions relatives a la seva salut, i sobre la utilitat del document de voluntats anticipades (DVA) i la planificació de decisions anticipades (PDA), poc reconeguts en l'àmbit de la salut mental i les addiccions, a fi de respectar la voluntat de la persona atesa.
Monogràfic de la Revista Derecho Social y Empresa que aporta una visió dels sistemes de protecció a la dependència en els països de la Unió Europea i examina els sistemes implantats a Alemanya, França, Suècia, Irlanda i Regne Unit, països sensibilitzats amb l'assistència de llarga durada de la gent gran.
També estudia els models d'Itàlia i Portugal basats en el model tradicional del cuidador familiar.
S'exposa la qüestió de desigualtat de gènere en el mercat laboral i en l'àmbit domèstic i de cura, i s'estudia la situació concreta a Espanya, Noruega i Islàndia.
Es conclou l'escassa consideració social de la figura del cuidador i la seva feminització, sent motiu de discriminació de gènere i salarial.
Anàlisi dels sistemes de promoció de l'autonomia més destacats a nivell autonòmic, detallant las característiques bàsiques de cadascun.
Els quatre sistemes descrits són: habitació i teràpia ocupacional; promoció, manteniment i recuperació de l'autonomia funcional; estimulació cognitiva; i habilitació psicosocial.
Mostra de la realitat sexual de les persones amb discapacitat psíquica, raonant sobre el concepte de sexe, sexualitat i Teoria del fet sexual humà.
Posa èmfasi en la necessitat que la societat reconegui i respecti la sexualitat d'aquest col·lectiu per poder oferir-los els recursos necessaris educatius, terapèutics i assistencials per viure-la de forma plena i lliure.
Guia que té com a objectiu promoure les capacitats per a la presa de decisió de les persones amb dificultats intel·lectuals, cognitives o mentals, i prevenir l'ús inadequat que es pot fer de les actuals figures legals de modificació de la capacitat.
Eina útil per a les famílies i els professionals que atenen i orienten persones que necessiten protecció o acompanyament en la presa de decisions.
Es descriu el procés de modificació de la capacitat i quines són les figures de suport, atenent els deures de la persona tutelar i les dificultats en l'exercici del càrrec segons situació i context.